open-index/open-wikipedia-markdown huggingface dataset:
பாச்சோக் மக்களவைத் தொகுதி

**பாச்சோக் மக்களவைத் தொகுதி** (மலாய்: *Kawasan Persekutuan Bachok*; ஆங்கிலம்: *Bachok Federal Constituency*; சீனம்: 万捷国会议席) என்பது மலேசியா, கிளாந்தான், பாச்சோக் மாவட்டத்தில் அமைந்துள்ள ஒரு மக்களவைத் தொகுதி (**P025**) ஆகும்.

பாச்சோக் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து பாச்சோக் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## பாச்சோக்
பாச்சோக் நகரம் கிளாந்தான் மாநிலத்தில், பாச்சோக்  மாவட்டத்தில் *(Bachok District)* அமைந்துள்ள நகரம். மாநிலத் தலைநகர் கோத்தா பாருவில் இருந்து 25 கி.மீ. தொலைவில் உள்ளது. 

மாவட்டத்தின் பெயரும் பாச்சோக் ஆகும். மலாய் மக்கள் பெரும்பான்மையாக உள்ளனர். சீனர் மற்றும் சயாமியர்கள் சிறுபான்மையினராக உள்ளனர்.

### இசுலாமிய சுற்றுலா நகரம்

பாச்சோக் நகரமும்; கிளாந்தான் மாநிலமும் தாய்லாந்து நாட்டுக்கு மிக அருகில் இருப்பதால் தாய்லாந்து நாட்டின் மொழி, பண்பாட்டுத் தாக்கங்களும் இங்கு அதிகமாக உள்ளன. கிளாந்தான்-பட்டாணி மலாய் மொழி பரவலாகப் பயன்படுத்தப்படுகிறது.

பாச்சோக் நகரம்; பாச்சோக் மாவட்டத்தின் நிர்வாகம், வணிகம் மற்றும் போக்குவரத்து ஆகியவற்றின் மையமாகும். 

இந்த நகரத்தின் பொருளாதாரம் பெரும்பாலும் வேளாண்மை சார்ந்தது. குறிப்பிடத்தக்க அளவிற்கு மீன்பிடித் தொழிலும் உள்ளது. பாச்சோக் நகரம் அல்லது பண்டார் பச்சோக் *(Bandar Bachok)* அண்மையில் இசுலாமிய சுற்றுலா நகரமாக *(Islamic Tourism Town)* அறிவிக்கப்பட்டது.

## பாச்சோக் மக்களவைத் தொகுதி

## பாச்சோக் மக்களவைத் தேர்தல் முடிவுகள் 2022

## பாச்சோக் வேட்பாளர் விவரங்கள்

## மேற்கோள்கள்

## மேலும் காண்க
* பாச்சோக்
* கோத்தா பாரு
* பாசிர் மாஸ் 
* பாசிர் பூத்தே
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:கிளாந்தான் நாடாளுமன்றத் தொகுதிகள்
மகபூப் அலி பெய்க் சாகிப் பகதூர்

**மகபூப் அலி பெய்க் சாகிப் பகதூர்** (*Mahboob Ali Baig Sahib Bahadur*), **மஹ்பூப் அலி பெய்க்** என்றும் அழைக்கப்படுபவர், ஒரு இந்திய அரசியல்வாதி ஆவார். அவர் 1947 சூலை 14 முதல் 1950 சனவரி 24 வரை சென்னையிலிருந்து இந்திய அரசியலமைப்புச் சபையின் உறுப்பினராக இருந்தார். முஸ்லிம் தனிநபர் சட்டம் 1937 இயற்றுவதில் அவர் முக்கியப் பங்காற்றினார்., , 

தேசப் பிரிவினைக்குப் பின் இந்திய யூனியன் முஸ்லிம் லீக் தனியாக உருவாக்கப்பட்ட பொழுது சென்னையில் கூட்டப்பட்ட முதற் கூட்டத்தில் (1948 மார்ச் 10) காயிதே மில்லத் முகம்மது இசுமாயில் சாகிப் தலைவராகவும், சென்னையைச் சேர்ந்த மஹ்பூப் அலி பெய்க் பொதுச் செயலாளராகவும், மும்பையைச் சேர்ந்த ஹாஜி உசைனலி பி. இப்ராகீம் பொருளாளராகவும் தேர்ந்தெடுக்கப்பட்டனர்..

## மேற்கோள்கள்

பகுப்பு:இந்திய அரசியல்வாதிகள்
பகுப்பு:இந்திய முஸ்லிம்கள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
மலேசிய தொழில்முனைவோர் மற்றும் கூட்டுறவு மேம்பாட்டு அமைச்சர்

**மலேசிய தொழில்முனைவோர் மற்றும் கூட்டுறவு மேம்பாட்டு அமைச்சர்** (ஆங்கிலம்: *Minister of Entrepreneur and Cooperatives Development*; மலாய்: *Menteri Pembangunan Usahawan Dan Koperasi Malaysia*) என்பவர் மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சின் தலைமைப் பொறுப்பில் உள்ள அமைச்சர் ஆவார். 

**மலேசிய தொழில்முனைவோர் மற்றும் கூட்டுறவு மேம்பாட்டு அமைச்சர்**, மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்குத் துணை அமைச்சர் ஒருவர் உதவியாக உள்ளார். இந்த அமைச்சர் மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சின்  மூலமாகத் தன் அமைச்சை நிர்வகித்து வருகிறார். 

தற்போது இவோன் பெனடிக் (Ewon Benedick) என்பவர் 3 டிசம்பர் 2022 தொடங்கி அமைச்சராகப் பொறுப்பு வகிக்கிறார். 

## பொது

மலேசிய நாட்டின் தொழில்முனைவோர் மற்றும் கூட்டுறவு மேம்பாடுகள் தொடர்பான நடவடிக்கைகளைக் கண்காணிக்கும் இந்த அமைச்சு; மக்களின் கூட்டுறவு மேம்பாடுகள் தொடர்பான செயல்பாடுகளிலும் கவனம் செலுத்தி வருகிறது. 

## அமைச்சர்களின் பட்டியல்
### தொழில்முனைவோர் மற்றும் கூட்டுறவு மேம்பாட்டு அமைச்சர்கள்
தொழில்முனைவோர் மற்றும் கூட்டுறவு மேம்பாட்டு அமைச்சர்களாகப் பின்வரும் நபர்கள் பணியாற்றி உள்ளனர்.

**அரசியல் கட்சிகள்:**

## மேலும் காண்க
* மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சு

## மேற்கோள்கள்

## வெளி இணைப்புகள்

பகுப்பு:மலேசிய அமைச்சர்கள்
தியோசாய் தேசியப் பூங்கா

**தியோசாய் தேசிய பூங்கா** (*Deosai National Park*) என்பது பாக்கித்தானின் ஸ்கர்டு மாவட்டத்திற்கும் ஆஸ்தோர் மாவட்டத்திற்கும் இடையில் வடக்கு நிலங்களில் அமைந்துள்ள உயரமான அல்பைன் சமவெளி தேசியப் பூங்கா ஆகும்.

தியோசாய் சமவெளி கடல் மட்டத்திலிருந்து சராசரியாக 4,114 மீட்டர் (13,497 அடி) உயரத்தில் அமைந்துள்ளது. மேலும், உலகின் இரண்டாவது மிக உயரமான சமவெளியாகக் கருதப்படுகிறது.
thumb| தியோசாய் தேசிய பூங்காவின் மேற்கு பகுதியில் அமைந்துள்ள சியோசர் ஏரி.
தியோசாய் தேசியப் பூங்கா கடல் மட்டத்திலிருந்து சராசரியாக  உயரத்தில் உள்ளதால் திபெத்திய பீடபூமிக்குப் பிறகு உலகின் இரண்டாவது உயரமான பீடபூமியாக மாற்றுகிறது. இந்த பூங்கா 843 சதுர கிலோமீட்டர் (325 சதுர மைல்) பரப்பளவை பாதுகாக்கிறது. காரகோரம்-மேற்கு திபெத்திய பீடபூமி ஆல்பைன் புல்வெளி சுற்றுச்சூழல் பிராந்தியத்தின் வளமான தாவரங்கள் மற்றும் விலங்கினங்களுக்காக இது நன்கு அறியப்பட்டதாகும். வசந்த காலத்தில், இது காட்டுப்பூக்கள் மற்றும் பலவகையான பட்டாம்பூச்சிகளால் சூழாப்பட்டிருக்கும்.

## விலங்கினங்கள் மற்றும் தாவரங்கள்
தியோசாய் தேசியப் பூங்கா 1993 ஆம் ஆண்டு ஆபத்தான நிலையில் உள்ள இமயமலை பழுப்புக் கரடி மற்றும் அதன் வாழ்விடத்தின் உயிர்வாழ்வைப் பாதுகாக்க நிறுவப்பட்டது. அதன் எண்ணிக்கை 1993 இல் 19 ஆகவும், 2005 இல் 40 ஆகவும், 2022 இல் 78 ஆகவும் அதிகரித்துள்ளது.
[thumb| தியோசாய் தேசிய பூங்காவின் முக்கிய இனமான [இமயமலை பழுப்புக் கரடி]]
தியோசாய் சமவெளியில் சைபீரியன் இபெக்ஸ் காட்டாடு, பனிச்சிறுத்தை, காசுமீர கத்தூரி மான், இமாலய ஓநாய், இமயமலை மர்மோட் மற்றும் 124 வகையான உள்ளூர் மற்றும் புலம்பெயர்ந்த பறவைகள் உள்ளன. பூங்காவில் உள்ள பறவைகளில் பொன்னாங் கழுகு, எலும்புண்ணிக் கழுகு, இமயமலை பிணந்தின்னிக் கழுகு, வெள்ளை வல்லூறு, பொரி வல்லூறு, சிற்றெழால் மற்றும் ஐரோவாசியச் சிட்டுப்பருந்து ஆகியவை அடங்கும். 

## கலாச்சாரக் குறிப்புகள்
கிமு 5 ஆம் நூற்றாண்டில் வாழ்ந்த கிரேக்க வரலாற்றாளர் எரோடோட்டசுவால் எழுதப்பட்ட ' தங்கம் தோண்டும் எறும்புகள் ' பற்றிய கதை, தியோசாய் சமவெளியின் தங்க இமாலய மர்மோட்டை பின்பற்றி நிறுவப்பட்டது என்று பிரெஞ்சு இனவியலாளர் *மைக்கேல் பெய்சல்* ஒரு கூற்று வைக்கிறார். பரோக்பா மக்கள் போன்ற உள்ளூர் பழங்குடியினர் மர்மோட்டின் துவாரங்களில் இருந்து தங்கத் தூளைச் சேகரிக்கின்றனர். 

## பயண வழிகள்
மேற்கில் ஆஸ்தோர் மாவட்டம், வடக்கே ஸ்கர்டு மாவட்டம் மற்றும் தென்கிழக்கில் கார்மாங் மாவட்டத்திலுள்ள கல்தாரி ஆகியவற்றிலிருந்து இதனை அணுகலாம். மெகதியாபாத்திலிருந்து மெகதியாபாத்-தாபா சாலை வழியாகவும் இதை அணுகலாம். தியோசாய் ஸ்கர்டு நகரத்திலிருந்து சுமார் 30 கிமீ தொலைவில் அமைந்துள்ளது. இது தியோசாயிக்கு செல்ல மிகக் குறுகிய பாதையாகும். மற்றொரு பாதை ஆஸ்தோர் பள்ளத்தாக்கிலிருந்து சிலிம் வழியாக உள்ளது. சிலா பள்ளத்தாக்கிலிருந்தும் இதை அணுகலாம். கல்தாரி மக்கள் தியோசாய் வழியாக பயணிக்கின்றனர். குஜ்ஜர் - பக்கர்வால் மக்கள் தியோசாய் தேசியப் பூங்காவை மேய்ச்சல் நிலங்களாகப் பயன்படுத்த அதிக தூரம் பயணிக்கின்றனர். ஸ்கர்டுவின் சோக் கச்சுரா பள்ளத்தாக்கு  வழியாக புர்கி லா என்று அழைக்கப்படும் மற்றொரு பாதையும் உள்ளது.  

## இதனையும் பார்க்கவும்

* காரகோரம்
* கில்கித்
* பல்திஸ்தான்

## மேற்கோள்கள்

## வெளி இணைப்புகள்
* Official website of Government of Gilgit Baltistan about Deosai National Park
* [தேசியப் பூங்காக்கள்](https://web.archive.org/web/20140823082701/http://www.wdgb.gov.pk/pages/

[[பகுப்பு:பாக்கித்தானிய)]
பகுப்பு:Coordinates on Wikidata
பகுப்பு:IUCN வகை II
கேரள சிவப்பு மழை நிகழ்வு

thumb| மழை நீர் மாதிரி (இடது) மற்றும் துகள்கள் கலந்த நீர் (வலது). உலர்ந்த வண்டல் (மையம்)
**கேரள சிவப்பு மழை நிகழ்வு** (*Red rain in Kerala*) என்பது தென்னிந்திய மாநிலமான கேரளாவின் வயநாடு மாவட்டத்தில் 15 ஜூலை 1957 திங்கட்கிழமை அன்று நிகழ்ந்த சிவப்பு மழை நிகழ்வாகும். பின்னர் அதன் நிறம் மஞ்சளாக மாறியது.  25 ஜூலை முதல் 23 செப்டம்பர் 2001 வரை சிவப்பு மழை பெய்தது. கேரளாவில் ஆங்காங்கே பிற வண்ண மழையும் பெய்தது. இளஞ்சிவப்பு நிறத்தில் ஆடைகள் மாறின. மஞ்சள், பச்சை மற்றும் கருப்பு மழையும் பதிவாகியுள்ளது.  1896 ஆம் ஆண்டும் கேரளாவில் வண்ண மழை பதிவாகியுள்ளது. மிக சமீபத்தில் ஜூன் 2012 இல், மற்றும் 15 நவம்பர் 2012 முதல் 27 டிசம்பர் 2012 வரை இலங்கையின் கிழக்கு மற்றும் வட-மத்திய மாகாணங்களிலும் இம்மாதிரியான நிக்ழவுகள் பதிவாகியுள்ளன.   

2001 இல் ஒரு ஒளி நுண்ணோக்கியால் செய்யப்பட்ட பரிசோதனையைத் தொடர்ந்து, மழையானது ஒரு கற்பனையான விண்கல் வெடிப்பின் வீழ்ச்சியால் வண்ணமயமானது என்று முதலில் கருதப்பட்டது. ஆனால் இந்திய அரசால் மேற்கொள்ளப்பட்ட ஒரு ஆய்வில், *திரென்டெபோலியா* பேரினத்தைச் சேர்ந்த உள்நாட்டில் செழிப்பான நிலப்பச்சை பாசியிலிருந்து காற்றில் பரவும் வித்துகளால் மழைக்கு வண்ணமயம் ஏற்பட்டது என முடிவு செய்யப்பட்டது.

## நிகழ்வு
[thumb| கேரளாவின் [கோட்டயம் மாவட்டம்|கோட்டயம் மாவட்டத்தில் அதிக சிவப்பு மழை பெய்த பகுதி]]
கேரளாவின் வண்ண மழை 25 ஜூலை 2001 அன்று, மாநிலத்தின் தென் பகுதியில் உள்ள கோட்டயம் மற்றும் இடுக்கி மாவட்டங்களில் பெய்யத் தொடங்கியது. மஞ்சள், பச்சை மற்றும் கருப்பு மழையும் பதிவானது.

பின்னர் செப்டம்பர் பிற்பகுதி வரை குறைந்த அதிர்வெண்ணுடன் சிவப்பு மழையின் மேலும் பல நிகழ்வுகள் அடுத்த பத்து நாட்களில் பதிவாகின. உள்ளூர்வாசிகளின் கூற்றுப்படி, முதல் வண்ண மழைக்கு முன்னதாக பலத்த இடி மற்றும் மின்னல் ஏற்பட்டதாகவும், அதைத் தொடர்ந்து மரங்களின் இலைகள் கருகி அதன் சாம்பல் உதிர்ந்தாகவும் அறியப்பட்டது. திடீர் கிணறுகளும் உருவானது. இந்நிகழ்வு பொதுவாக சிறிய அளவிலான இடங்களிலேயே பதிவானது. சிவப்பு மழை பொதுவாக 20 நிமிடங்களுக்கும் குறைவாகவே நீடித்தது. ஒவ்வொரு மில்லிலிட்டர் மழைநீரிலும் சுமார் 9 மில்லியன் சிவப்பு துகள்கள் இருந்தன. இந்த புள்ளிவிவரங்களை பொழிந்ததாக மதிப்பிடப்பட்ட மொத்த சிவப்பு மழையின் அளவைப் பிரித்து, கேரளாவில் 50,000 கிலோகிராம் (110,000 lb) சிவப்பு துகள்கள் விழுந்ததாக மதிப்பிடப்பட்டது. 

## மேற்கோள்கள்

## வெளி இணைப்புகள்
* Sampath, S., Abraham, T. K., Sasi Kumar, V., & Mohanan, C.N. (2001). Colored Rain: A Report on the Phenomenon. CESS-PR-114-2001, Center for Earth Science Studies and Tropical Botanic Garden and Research Institute.
* "When aliens rained over India" by Hazel Muir in ''New Scientist''
* "Searching for 'our alien origins'" by Andrew Thompson in ''BBC News''
* "Fluorescence Mystery in Red Rain Cells of Kerala, India " Linda Moulton Howe ''Earthfiles''
* "Home page of Dr A Santhosh Kumar"

பகுப்பு:மழை
பசல்கக் பரூக்கி

**பசல்கக் பரூக்கி** (*Fazalhaq Farooqi*, பிறப்பு: 22 செப்டம்பர் 2000) என்பவர் ஆப்கானியப் பன்னாட்டுத் துடுப்பாட்ட வீரர் ஆவார். இவர் ஆப்கானியத் தேசிய அணியில் வரையறுக்கப்ப நிறைவுத் துடுப்பாட்டப் போட்டிகளில் விளையாடுகிறார். இவர் தனது முதலாவது பன்னாட்டுப் போட்டியை ஆப்கானித்தான் அணியில் 2021 மார்ச்சில் விளையாடினார். இவர் இந்தியன் பிரீமியர் லீக் போட்டிகளில் சன்ரைசர்ஸ் ஐதராபாத் அணியிலும் வங்காளதேச பிரீமியர் லீகில் டாக்கா டொமினேட்டர்சு அணியிலும் விளையாடுகிறார்.

2021 சூலையில், பசல்கக் ஆப்கானித்தானின் பன்னாட்டு ஒருநாள் அணியில் பாக்கித்தானுக்கு எதிரான தொடரில் சேர்க்கப்பட்டார். 2022 சனவரியில், கத்தாரில் நெதர்லாந்துக்கு எதிரான தொடரில் விளையாடினார். தனது முதலாவது பன்னாட்டு ஒரு-நாள் போட்டியை 2022 சனவரி 25 அன்று நெதர்லாந்துக்கு எதிராக விளையாடினார்.

## மேற்கோள்கள்

## வெளி இணைப்புகள்
* 

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:ஆப்கானித்தான் துடுப்பாட்டக்காரர்கள்
மலேசிய தேசிய தற்காப்பு பல்கலைக்கழகம்

**மலேசிய தேசிய தற்காப்பு பல்கலைக்கழகம்** (*National Defence University of Malaysia*, மலாய்: *Universiti Pertahanan Nasional Malaysia*; **NDUM** அல்லது **UPNM**) என்பது மலேசியா, கோலாலம்பூர்,  சுங்கை பீசி முகாமில் அமைந்துள்ள ஓர் இராணுவப் பல்கலைக்கழகம் ஆகும். மலேசிய ஆயுதப் படைகளின் தேவைகள் மற்றும் மேம்பாட்டிற்கான முதல் இராணுவப் பல்கலைக் கழகமாக அமைக்கப்பட்டது.

தற்போது இந்தப் பல்கலைக்கழகத்தில் ஏறக்குறைய 2,700 இளங்கலை மாணவர்கள் உள்ளனர். அவர்களில் 890-க்கும் மேற்பட்டோர் இராணுவ அதிகாரிகளுக்கான நான்கு - ஐந்து ஆண்டுகள் பயிற்சிகளைப் பெறுகின்றனர்.

## பொது

மலேசிய தேசிய தற்காப்பு பல்கலைக்கழகம் என்பது முதலில் மலேசிய இராணுவக் கழகம் (**ATMA**) அல்லது மலேசிய ஆயுதப் படைகளின் கழகம் என தன் சேவைகளைத் தொடங்கியது. இந்தப் பல்கலைக்கழகம் 1 சூன் 1995-இல் நிறுவப்பட்டது. இராணுவப் பயிற்சியுடன் பொறியியல், அறிவியல் மற்றும் மேலாண்மைத் துறைகளில் இளங்கலைப் பட்டங்களை வழங்கிய ஓர் அமைப்பாக இயங்கி வந்தது.

## வரலாறு

தொடக்கத்தில் இளங்கலை பட்டப் படிப்புகள், மலேசிய தொழில்நுட்ப பல்கலைக்கழகத்தால் (*Universiti Teknologi Malaysia*) அங்கீகரிக்கப்பட்டு வழங்கப்பட்டன. விரிவுரையாளர்கள் சிலர் ஆயுதப் படைகளில் இருந்து வந்தனர்; சிலர் மலேசிய இராணுவக் கழகத்தால் பணியில் அமர்த்தப்பட்டனர்; மீதமுள்ளவர்கள் மலேசிய தொழில்நுட்ப பல்கலைக்கழகத்தின் விரிவுரையாளர்கள் ஆகும்.

10 நவம்பர் 2006 அன்று, மலேசிய இராணுவக் கழகம், பல்கலைக்கழகத் தகுதிக்கு தரம் உயர்த்தப்பட்டது. மலேசிய நாடாளுமன்றத்தில் 2007-ஆம் ஆண்டு வரவு செலவு அறிக்கை வழங்கப்பட்ட போது, அப்போதைய பிரதமர் டத்தோ ஸ்ரீ அப்துல்லா அகமது படாவி அவர்களால் அறிவிக்கப்பட்டது. 

### சுங்கை பீசி முகாம்

பல்கலைக்கழகத்தின் முதன்மை வளாகம் கோலாலம்பூரில் உள்ள சுங்கை பீசி முகாமில் உள்ளது. இந்த வளாகத்தின் கட்டுமானம் 2002-இல் நிறைவடைந்தது. இருப்பினும் நான்கு ஆண்டுகளுக்குப் பின்னரே மாணவர்கள் சேர்க்கப்பட்டனர்.

பல்கலைக்கழகத்தை அமைப்பதற்கு '''RM''' 500 மில்லியன் ரிங்கிட் செலவானது. இந்தப் பல்கலைக்கழகத்தின் கட்டுமானச் செலவுகளை  மலேசிய அரசாங்கம் முழுமையாக ஏற்றுக் கொண்டது. 2007/2008-ஆம் கல்வியாண்டு அமர்வுக்காகப் பல்கலைக்கழகத்தின் முதல் மாணவர் சேர்க்கை அமைந்தது.

## மேலும் காண்க
* மலேசிய பாதுகாப்பு படைகள்

## மேற்கோள்கள்

## வெளி இணைப்புகள்

பகுப்பு:மலேசியப் பல்கலைக்கழகங்கள்
சத்னா மக்களவைத் தொகுதி

**சத்னா மக்களவைத் தொகுதி** (*Satna Lok Sabha constituency*) என்பது மத்திய இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்த தொகுதி தற்போது மாநிலத்தின் சத்னா மாவட்டம் முழுவதையும் உள்ளடக்கியது.

## சட்டமன்றப் பிரிவுகள்
தற்போது, சத்னா மக்களவைத் தொகுதி பின்வரும் ஏழு மக்களவைத் தொகுதிகளைக்கொண்டுள்ளது:

## பாராளுமன்ற உறுப்பினர்கள்

## தேர்தல் முடிவுகள்

### 2024

## மேலும் பார்க்கவும்

* சத்னா மாவட்டம்
* மக்களவைத் தொகுதிகளின் பட்டியல்

## மேற்கோள்கள்

## வெளி இணைப்புகள்

* சத்னா லோக்சபா தொகுதி தேர்தல் 2019 முடிவுகள்

பகுப்பு:சத்னா மாவட்டம்
பகுப்பு:மத்தியப் பிரதேச மக்களவைத் தொகுதிகள்
1935 குவெட்டா நிலநடுக்கம்

**1935 இல் குவெட்டாவில் ஏற்பட்ட நிலநடுக்கம்** (*1935 Quetta earthquake*) 1935 மே 31 அன்று பிரித்தானிய இந்தியாவின் பலுச்சிசுத்தானில் (இப்போது பாக்கித்தானின் ஒரு பகுதி) தெற்கு ஆப்கானித்தானின் எல்லைக்கு அருகில் உள்ள குவெட்டாவில் அதிகாலை 2.30 மணி முதல் அதிகாலை 3:40 மணி வரை நிலநடுக்கம் ஏற்பட்டது. &nbsp;&nbsp;இந்த நிலநடுக்கம் 7.7 அளவையும், 30,000 முதல் 60,000 பேர் வரை இந்த தாக்கத்தால் உயிரிழந்தனர். 2005இல் காஷ்மீரில் ஏற்பட்ட நிலநடுக்கத்திற்குப் பிறகு தெற்கு ஆசியாவைத் தாக்கிய மிக மோசமான நிலநடுக்கமாக இது பதிவு செய்யப்பட்டது. இந்த நிலநடுக்கம் பிரித்தானிய இந்தியாவின் பலுச்சிசுத்தானில் உள்ள அலி ஜானுக்கு தென்மேற்கே 4 கிமீ தொலைவில் மையமாக இருந்தது.
thumb|300x300px| பலுச்சிசுத்தானில் உள்ள சாப்பர் பிளவு, ஒரு முக்கிய தொடருந்துத் தளமான இது, 1935 நிலநடுக்கத்தால் பாதிக்கப்பட்டது. இங்குள்ள மலைகள் பிளவுண்டது.

## பின்விளைவு

### உயிரிழப்புகள்
குவெட்டா நகரத்தில்தான் பெரும்பாலான உயிரிழப்புகள் ஏற்பட்டன. மொத்தமாக 25,000 பேர் இடிபாடுகளுக்கு அடியில் புதையுண்டதாகவும், 10,000 உயிரிழந்ததாகவும் மற்றும் 4,000 பேர் காயமடைந்ததாகவும் மதிப்பிடப்பட்டது. நகரம் மோசமாக சேதமடைந்தது. குவெட்டாவிற்கும் கலாட்டிற்கும் இடையே உள்ள அனைத்து கிராமங்களும் அழந்தன. மேலும் சுற்றியுள்ள நகரங்களில் உயிரிழப்புகள் அதிகமாக இருந்தன. 
thumb|300x300px| பூகம்பம் ஏற்பட்ட புரூஸ் தெரு. கபரி சந்தை மற்றும் பழச் சந்தைகள் முற்றிலுமாக அழிந்ததால் வர்த்தக நிறுவனங்கள் முடங்கின.
நகரின் உள்கட்டமைப்பு கடுமையாக சேதமடைந்தது. தொடர் வண்டி பகுதி அழிக்கப்பட்டதுடன், இடிந்த நிலையில் இருந்த அரசாங்க இல்லத்தைத் தவிர அனைத்து வீடுகளும் தரைமட்டமாக்கப்பட்டன. இராணுவ கன்டோன்மென்ட் பகுதியின் கால் பகுதி அழிக்கப்பட்டது. இராணுவ உபகரணங்கள் மற்றும் அரச கழக விமானப்படைப் பகுதி கடுமையான சேதத்தை சந்தித்தன. 

### மீட்பு முயற்சிகள்
இந்த நிலநடுக்கத்தைத் தொடர்ந்து நகரத்தில் பெரும் இழப்புகள் ஏற்பட்டன. பலர் உயிருடன் இடிபாடுகளுக்கு அடியில் புதைந்தனர். மீட்புப் பணிகளில் பிரித்தானிய ராணுவப் படைப்பிரிவுகளும் உதவின. மீட்பு முயற்சிகளுக்காக பெரும்பாலான பிரித்தன் மற்றும் இந்திய வீரர்களுக்கு பல பதக்கங்கள் வழங்கப்பட்டது. 

### முக்கியத்துவம்
குவெட்டாவில் நடந்த இந்த இயற்கைப் பேரழிவு இன்றுவரை உலகளவில் இறப்பு எண்ணிக்கை அடிப்படையில் இயற்கை பேரழிவுகளின் பட்டியலில் 23 வது மிக மோசமான நிலநடுக்கமாக உள்ளது. 2005இல் காஷ்மீரில் ஏற்பட்ட நிலநடுக்கத்திற்குப் பிறகு, இஸ்லாமாபாத்தில் உள்ள வானிலை ஆய்வுத் துறையின் தலைமை இயக்குநர் சௌத்ரி கமாருஜாமான், தெற்கு ஆசியப் பகுதி கண்ட நான்கு பயங்கரமான நிலநடுக்கங்களில் ஒன்றாக இந்த நிலநடுக்கம் இருப்பதாகக் குறிப்பிட்டார். மற்றவை 2005 இல் காஷ்மீரில் ஏற்பட்ட நிலநடுக்கம், 1945 பலுச்சிசுத்தானில் எற்பட்ட நிலநடுக்கம் மற்றும் 1905 இல் காங்க்ராவில் ஏற்பட்ட நிலநடுக்கம்.

### உயிர் பிழைத்தவர்களில் குறிப்பிட்டத்தக்கவர்
அப்போது எட்டு வயது நிரம்பிய இந்திய விண்வெளி விஞ்ஞானியும் கல்வியாளருமான யஷ் பால் அவரது உடன்பிறப்புகளுடன் சேர்ந்து கட்டிட எச்சங்களுக்கு அடியில் சிக்கி, மீட்கப்பட்டார்.

## இதனையும் பார்க்கவும்

* இந்தியாவில் நிலநடுக்கங்கள் பட்டியல்

## மேற்கோள்கள்

## மேலும் படிக்க
* 
* 

## வெளி இணைப்புகள்
* 1935 Quette Earthquake – *[[டான் (நாளிதழ்)|Dawn]]*
* 1st Queen's at Quetta – The Earthquake

பகுப்பு:பாக்கித்தானில் நிலநடுக்கங்கள்
பகுப்பு:Coordinates on Wikidata
அரண்மனை 4

**அரண்மனை 4** (*Aranmanai 4*) என்பது சுந்தர் சி இயகத்தில் 2024இல்  தமிழ் மொழியில் வெளியான நகைச்சுவை திகில் திரைப்படமாகும். இப்படத்தின் கதையை வெங்கட் ராகவன் மற்றும் எஸ். பி. ராமதாஸ் ஆகியோருடன் சுந்தர் சி எழுதியிருந்தார்.  குஷ்பு சுந்தரின் அவினி சினிமேக்ஸ் மற்றும் ஏ. சி. எஸ். அருண் குமாரின் பென்ஸ் மீடியா (பி. எல். எல். லிமிடெட்) தயாரித்துள்ள இந்தப் படத்தில் சுந்தர் முக்கிய கதாபாத்திரங்களில் நடிக்க, தமன்னா பாட்டியா, ராசி கன்னா, ராமச்சந்திர ராஜு, சந்தோஷ் பிரதாப், கோவை சரளா, யோகி பாபு, விடிவி கணேஷ் மற்றும் டெல்லி கணேஷ் ஆகியோர் முக்கிய வேடங்களில் நடித்துள்ளனர். இந்தப் படத்தின் ஒரு பகுதி தெலுங்கில் பாக் என்ற பெயரில் படமாக்கப்பட்டது. யோகி பாபு மற்றும் விடிவி கணேஷ் நடித்த காட்சிகளுக்கு பதிலாக வெண்ணிலா கிசோர் மற்றும் சீனிவாச ரெட்டி நடித்தனர். இது அரண்மனை திரைப்படத் தொடரின் நான்காவது பாகமாகும். படத்திற்கு ஹிப்ஹாப் தமிழா இசையமைத்துள்ளார், இ. கிருஷ்ணசாமி ஒளிப்பதிவையும் பென்னி ஆலிவர் படத்தொகுப்பையும் மேற்கொண்டனர்.

## வெளியீடு
இப்படம் திரையரங்குகளில் 3 மே 2024 அன்று வெளியிடப்பட்டது. மேலும் விமர்சகர்களிடமிருந்து கலவையான மற்றும் நேர்மறையான விமர்சனங்களைப் பெற்றது. 30 கோடி செலவில் தயாரிக்கப்பட்ட இப்படம் 100 கோடி ரூபாய்க்கு மேல் வசூலித்து 2024 ஆம் ஆண்டில் அதிக வசூல் செய்யப்பட்ட தமிழ் படங்களில் ஒன்றாகவும் அமைந்தது.

## மேற்கோள்கள்

## வெளி இணைப்புகள்
* https://www.imdb.com/title/tt26493971/ 

பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சுந்தர் சி இயக்கிய திரைப்படங்கள்
பகுப்பு:தமன்னா நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ஹிப்ஹாப் தமிழா இசையமைத்த திரைப்படங்கள்
மித்திரா அரசமரபு (மதுரா)

**மதுராவின் மித்திரா வம்சம்** (Mitra dynasty')  மித்திரா வம்சத்தினராக இந்த அரசமரபினர் தத்தா வம்சத்தினரை வீழ்த்தி, மதுர மற்றும் சாகேதம் (கோசலம்) பகுதிகளை கிமு 150 முதல் கிமு 50 முடிய ஆட்சி செய்தனர்.  மித்திரா வம்சத்தவர்களின் ஒரு பிரிவினர் கோசாம்பி (தற்கால அலகாபாத்) , பாஞ்சாலம், அயோத்தி போன்ற நாடுகளை செய்தனர் .கிமு 60ல் இந்தோ-சிதியர்களான வடக்கு சத்திரபதிகள் மதுராவையும், சாகேதத்தையும் வீழ்த்தி மதுராவின் மித்திரா வம்சத்தை முடிவிற்கு கொண்டு வந்தனர்.

## மதுராவின் மித்திரா வம்ச ஆட்சியாளர்கள்
* கோமித்திரன்
* இரண்டாம் கோமித்திரன்
*பிரம்மமித்திரன்
* திரிதமமித்திரன்
* சூரியமித்திரன்
* வசுமித்திரன்
* சத்தியமித்திரன்
## தொல்லியல் வரலாறு
மதுரா அருகில் உள்ள சோங்க் தொல்லியல் அகழாய்வில் கண்டெடுத்த நாணயங்கள் மூலம் மித்திரா வம்சத்தினர் குறித்த தகவல்கள் வெளியானது.

## மேற்கோள்கள்

பகுப்பு:இந்திய அரச மரபுகள்
வானூர்தி பாதுகாவலர்

**பயணிகள் வானூர்தி பாதுகாவலர்** (sky marshal), என்பவர் வானூர்தி செல்வழிக்கடத்தல்களை எதிர்கொள்வதற்காக ஒவ்வொரு பயணிகள் விமானத்திலும் நியமிக்கப்படும் ஒரு இரகசிய சட்ட அமலாக்க அல்லது பயங்கரவாத எதிர்ப்பு முகவர் ஆவார். இத்தகைய முகவர் *வானூர்தியின் பாதுகாப்பு அதிகாரி* (IFSO) என்றும் அறியப்படுகிறார். வானூர்தி பாதுகாவலர்களை அந்தந்த நாட்டின் அரசால் நியமிக்கப்படுவார். வானூர்தி பாதுகாவலர் சீருடையின்றி, சாதாரண பயணிகள் போன்று, விமான ஓட்டியின் அறைக்கு வெளியே உள்ள முதல் வகுப்பில் பயணிப்பர். இவர்கள் விமானத்தில் தூங்காது, விழிப்புடன் இருப்பர். இந்த வானூர்தி பாதுகாவலர்கள் கைத் துப்பாக்கியில் தீப்பிடிக்காத வெடிக்காத இரப்பர் குண்டுகளை பயன்படுத்துவர்.

## வரலாறு
வானூர்திக் கடத்தல்களை எதிர்த்துப் போராடுவதற்கான திட்டத்தை அமெரிக்காவின் பெடரல் ஏவியேஷன் நிறுவனம் (FAA) மார்ச் 1962  முதல் தொடங்கியது. 
ஆஸ்திரியா 1981ஆம் ஆண்டு முதல் இச்சேவையைத் தொடங்கியது.1999இல் கந்தகார் விமானக் கடத்தல் மற்றும் செப்டம்பர் 11, 2001 தாக்குதல்களுக்குப் பின்னர், இந்தியப் பயணிகள் விமானங்களில் தேசிய பாதுகாப்புப் படையினர், வான் பாதுகாவர்களாக நியமிக்கப்பட்டனர். செப்டம்பர் 11, 2001 தாக்குதல்களுக்குப் பின்னர் ஆஸ்திரேலியா,17 செப்டம்பர் 2022 முதல் கனடா தனது  விமானங்களில் வானூர்தி பாதுகாப்பு காவலர்களை நியமித்தது.  
## மேற்கோள்கள்

பகுப்பு:வான்வழி பாதுகாப்பு
கெத்திரே மக்களவைத் தொகுதி

**கெத்திரே மக்களவைத் தொகுதி** (மலாய்: *Kawasan Persekutuan Ketereh*; ஆங்கிலம்: *Ketereh Federal Constituency*; சீனம்: 格底里国会议席) என்பது மலேசியா, கிளாந்தான், கோத்தா பாரு மாவட்டத்தில் அமைந்துள்ள ஒரு மக்களவைத் தொகுதி (**P026**) ஆகும்.

கெத்திரே மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து கெத்திரே மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## கெத்திரே

கெத்திரே நகரம் கிளாந்தான் மாநிலத்தில், கோத்தா பாரு மாவட்டத்தில் (*Kota Bharu District*) அமைந்துள்ள ஒரு நகரம்; ஓர் ஊராட்சி மன்றம் ஆகும். இந்த நகரம் கிளாந்தான் மாநிலத்தின் தலைநகரான கோத்தா பாரு நகருக்கு அருகில் கோலா கிராய் - கோத்தா பாரு சாலையில் அமைந்துள்ளது. அத்துடன் கோத்தா பாரு பெருநகரத்திற்கும் மாச்சாங் நகரத்திற்கும் இடையே உள்ளது.

கோத்தா பாருவில் இருந்து கோலாலம்பூர் மற்றும் குவா மூசாங் நகரத்திற்கு இடையிலான ஒரு வழித்தட நகரமாக கெத்திரே கருதப்படுகிறது. 

### தொடருந்து சேவைகள்

இருப்பினும் கேடிஎம் இண்டர்சிட்டி (*KTM Intercity*) எனும் மலாயா தொடருந்து நிறுவனத்தின் (*Keretapi Tanah Melayu Berhad*) (**KTMB**) நகரங்களுக்கு இடையிலான தொடருந்துகள் கெத்தேரே நகரில் நிற்பது இல்லை. 

தொடருந்து சேவையைப் பயன்படுத்த விரும்புகிறவர்கள் அருகிலுள்ள பாசிர் மாஸ் நகரத்திற்குச் செல்ல வேண்டும்.

## கெத்திரே மக்களவைத் தொகுதி

## கெத்திரே மக்களவைத் தேர்தல் முடிவுகள் 2022

## கெத்திரே வேட்பாளர் விவரங்கள்

## மேற்கோள்கள்

## மேலும் காண்க
* கெத்திரே
* கோத்தா பாரு
* பாசிர் மாஸ் 
* பாசிர் பூத்தே
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:கிளாந்தான் நாடாளுமன்றத் தொகுதிகள்
எம். ஏ. அபுசாலி

**எம். ஏ. அபுசாலி** (M. A. Abusali - பிறப்பு 1944)  தமிழக அரசியல்வாதியும், முன்னாள் சட்டமன்ற உறுப்பினரும் ஆவார். இவர் 1971 ஆம் ஆண்டு நடைபெற்ற சட்டமன்றத் தேர்தலில் அப்போதைய தென் ஆற்காடு மாவட்டம் தற்போதைய கடலூர் மாவட்டம், புவனகிரி சட்டமன்றத் தொகுதியில் இருந்து இந்திய யூனியன்‌ முஸ்லீம்‌ லீக் கட்சி சார்பில் போட்டியிட்டு வெற்றி பெற்றார்.

## பிறப்பு
அபுசாலி கடலூர் மாவட்டம், காட்டுமன்னார்கோயில் வட்டத்தில் உள்ள இலால்பேட்டை பேரூராட்சியில் 1944 ஆம் ஆண்டு பிறந்தார்.

## கல்வி
பத்தாம் வகுப்பை காட்டுமன்னார்‌ கோயில்‌ அரசினர்‌ உயர்நிலைப்‌ பள்ளியில்‌ படித்தார்.

## பதவிகள்
* தலைவர், லால்பேட்டை அரபுக்கல்லூரி. 
* நிர்வாகக்‌ குழு உறுப்பினர்‌, சென்னை புதுக்கல்‌லூரி 
 
## சட்ட மன்றத்தில்
1971 ஆம் ஆண்டு நடைப்பெற்ற சட்டமன்றத் தேர்தலில், புவனகிரி சட்டமன்றத் தொகுதியில் இருந்து இந்திய யூனியன்‌ முஸ்லீம்‌ லீக் கட்சி சார்பில் போட்டியிட்டு, இந்திய தேசிய காங்கிரஸ் கட்சியின் ஆர்.பாலகிருஷ்னனை 5,324 வாக்குகள் வித்தியாசத்தில் வெற்றி பெற்றார்.

## மேற்கோள்கள்

பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ் முசுலிம் நபர்கள்
பகுப்பு:இந்திய முஸ்லிம்கள்
பகுப்பு:கடலூர் மாவட்ட மக்கள்
மலேசிய நிதி அமைச்சர்

**மலேசிய நிதி அமைச்சர்** (ஆங்கிலம்: *Minister of Finance of Malaysia*; மலாய்: *Menteri Kewangan Malaysia*) என்பவர் மலேசிய அரசாங்கத்தின் நிதி அமைச்சின் தலைமைப் பொறுப்பில் உள்ள அமைச்சர் ஆவார். 

மலேசிய அமைச்சரவையின் மூத்த அமைச்சர்களில் ஒருவரான நிதியமைச்சர், அரசாங்கத்தின் நிதிக் கொள்கையை நிர்ணயிப்பதற்கும்; அரசாங்கத்தின் தேசிய வரவு செலவுத் திட்டத்தை நிர்வகிப்பதற்கும் பொறுப்பானவர் ஆவார். 3 டிசம்பர் 2022 முதல் பிரதமர் அன்வார் இப்ராகிம் நிதி அமைச்சராகப் பதவி வகித்து வருகிறார். அவர் இதற்கு முன் 1991 முதல் 1998 வரை மலேசிய நிதி அமைச்சர் பதவியை வகித்துள்ளார்.

## பொது

மலேசியாவின் மிக முக்கியமான அமைச்சுகளுள் ஒன்றாகக் கருதப்படும் நிதி அமைச்சின் தலைவர் ஒவ்வோர் ஆண்டும் அக்டோபர் மாதத்தில், மலேசிய நடுவண் அரசாங்கத்தின் ஆண்டு வரவு-செலவு மதிப்பீட்டுத் திட்டத்தை நாடாளுமன்றத்தில் தாக்கல் செய்வார்.

## மலேசிய நிதி அமைச்சு

அரசாங்கத்தின் செலவுகள், மற்றும் அரசாங்கத்தின் வருமானத்தை அதிகரிக்கச் செய்தல் (*Government Revenue Raising*) போன்ற மிக முக்கியமான நிதி விவகாரங்களைக் கவனிக்கும் பொறுப்புகளை மலேசிய நிதி அமைச்சு மேற்கொள்கிறது.

நிதி அமைச்சர் பதவி மிகவும் மூத்த அரசு பதவியாகக் கருதப்படுகிறது. வரலாற்று அடிப்படையில், முன்பு நிதி அமைச்சர் பதவியை வகித்தவர்களில் பலர் மலேசியப் பிரதமர் அல்லது மலேசிய துணைப் பிரதமராகவும் பணியாற்றி உள்ளார்கள்.

நிதி அமைச்சராகப் பணியாற்றுவது பிரதமராகப் பொறுப்பு ஏற்பதற்கான முக்கியத் தகுதியாகக் கருதப்பட்டாலும் அது அவசியம் அல்ல என அறியப்படுகிறது. நிதி அமைச்சர் பதவியை வகிக்காமலேயே ஒருவர் மலேசிய நாட்டின் பிரதமராகலாம். தற்போது வரையில், ஐந்து மலேசிய நிதி அமைச்சர்கள் மலேசியப் பிரதமர்களாகப் பதவி வகித்து உள்ளனர்.

## அமைச்சர்களின் பட்டியல்

### நிதி அமைச்சர்கள்
நிதி அமைச்சர்களாகப் பின்வரும் நபர்கள் பணியாற்றி உள்ளனர்.

**அரசியல் கட்சிகள்:**

## மேலும் காண்க
* மலேசிய நிதி அமைச்சு

## மேற்கோள்கள்

## வெளி இணைப்புகள்

பகுப்பு:மலேசிய அமைச்சர்கள்
பிந்து மக்களவைத் தொகுதி

**பிந்து மக்களவை தொகுதி** (*Bhind Lok Sabha constituency*) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்த தொகுதி இதன் முதல் ஆண்டில் பட்டியலிடப்பட்ட சாதியைச் சேர்ந்த வேட்பாளர்களுக்காக ஒதுக்கப்பட்டது, பின்னர் இது பொதுத் தொகுதியாக மாற்றப்பட்டது. இந்த தொகுதி முழுமையும் பிந்து மற்றும் ததியா மாவட்டத்தினையும் உள்ளடக்கியது.

## சட்டமன்றப் பிரிவுகள்
தற்போது, எல்லை வரையறைக்குப் பிறகு, இந்த தொகுதியில் பின்வரும் எட்டுச் சட்டமன்றத் தொகுதிகள் உள்ளன.

2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்திற்கு முன்பு, பிந்து மக்களவைத் தொகுதி பின்வரும் எட்டுச் சட்டமன்றத் தொகுதிகளை உள்ளடக்கியது.

## நாடாளுமன்ற உறுப்பினர்கள்

## தேர்தல் முடிவுகள்
### 2024

## மேலும் காண்க
* பிந்து மாவட்டம்
* மக்களவை தொகுதிகளின் பட்டியல்

## மேற்கோள்கள்

இந்தியத் தேர்தல் ஆணையம் 
https://web.archive.org/web/20081218010942/http:// www. eci. gov. in/StatisticalReports/ElectionsStatistics. asp

பகுப்பு:ததியா மாவட்டம்
பகுப்பு:பிண்டு மாவட்டம்
பகுப்பு:மத்தியப் பிரதேச மக்களவைத் தொகுதிகள்
சம்பூர் சமர்

**சம்பூர் சமர்** (*Battle of Sampur*) என்பது இலங்கை உள்நாட்டுப் போரின்போது 2006 இல் சம்பூர் நகருக்காக நடந்த ஒரு சமராகும்.

## பின்னணி
உள்நாட்டுப் போர் மீண்டும் தொடங்கியதிலிருந்து, திருக்கோணமலையில் உள்ள மூலோபாய முக்கியத்துவம் வாய்ந்த  இலங்கை கடற்படைத் தளமானது, திருகோணமலையில் இருந்து கொடியார் குடாவிற்கு அப்பால் அமைந்துள்ள சம்பூர் மற்றும் அதனைச் சுற்றியுள்ள பகுதிகளில் உள்ள விடுதலைப் புலிகளின் பீரங்கி நிலைகளால் பெரும் அச்சுறுத்தலுக்கு உள்ளாகியுள்ளதாக இராணுவ அமைப்புகள் மத்தியில் கவலை அதிகரித்தது. அப்பகுதியில் உள்ள விடுதலைப் புலிகளின் தளங்களில் இருந்து வீசப்படும் பீரங்கி குண்டுகள் கடற்படைத் தளத்தை முடக்கி, அதை முற்றாக ஸ்தம்பிக்கச் செய்து, யாழ்ப்பாணத்திற்கான ஒரேயொரு இராணுவ விநியோகச் சங்கிலியை துண்டித்துவிடும் நிலை இருந்தது. கடற்படைக் கப்பல்களின் அனைத்து நகர்வுகளும் விடுதலைப் புலிகளின் தொடர்ச்சியான கண்காணிப்பின் கீழ் இருந்துவந்தன. இந்த அச்சங்கள் 2005 இல் இலங்கைக்கு பயணம் மேற்கொண்ட அமெரிக்க இராணுவ ஆலோசனைக் குழுவாலும் கூறப்பட்டது.

## சமர்
மாவிலாறு (மாவில் ஓயா), மூதூர் (மூடுதர) ஆகிய இடங்களில் நடந்த மோதல்களைத் தொடர்ந்து, திருகோணமலையில் உள்ள கடற்படைத் தளத்தை இலக்கு வைத்து புலிகள் தாக்குதல்களைத் தீவிரப்படுத்தியிருந்தனர், ஆகத்து 21 அன்று ஒரு உரையில், இலங்கை ஜனாதிபதி மகிந்த ராஜபக்சே, சம்பூரில் புலிகளின் அச்சுறுத்தலை இல்லாமலாக்குவதே அரசாங்கத்தின் முதல் நோக்கம் என்பதை தெளிவுபடுத்தினார். ஆகத்து 28 அன்று, சம்பூரில் உள்ள விடுதலைப் புலிகளின் முகாம்கள் மற்றும் அதை ஒட்டிய கட்டைபறிச்சான் மற்றும் தோப்பூர் (துப்பாபுர) பகுதிகளை மீட்பதற்காக இலங்கை இராணுவம் தாக்குதலைத் தொடங்கியது. தாக்குதல் தொடர்ந்தால், போர்நிறுத்தம் உத்தியோகபூர்வமாக முடிவுக்கு வரும் என விடுதலைப் புலிகள் அறிவித்தனர்.

சீரான முன்னேற்றத்துக்குப் பின்னர், பிரிகேட் கமாண்டர் சரத் விஜேசிங்க தலைமையிலான இலங்கை பாதுகாப்புப் படையினர் செப்டம்பர் 4 அன்று  சம்பூரை  விடுதலைப் புலிகளிடமிருந்து மீண்டும் கைப்பற்றி, அங்கு இராணுவத் தளங்களை நிறுவத் தொடங்கினர், என புலிகள் ஒப்புக் கொண்டதுடன் தமது போராளிகள் மூலோபாய முக்கியத்துவம் வாய்ந்த அந்த நகரத்திலிருந்து வெளியாறியதாகவும் கூறினர். 2002 ஆம் ஆண்டில் போர்நிறுத்த ஒப்பந்தத்தில் கையெழுத்திட்ட பின்னர் ஏற்பட்ட முதல் குறிப்பிடத்தக்க பிராந்திய மாற்றம் இதுவாகும். இந்த தாக்குதலில் 33 வீரர்களை இழந்ததாக இலங்கை ராணுவம் கூறியது. மேலும் 200க்கும் மேற்பட்ட விடுதலைப் புலிகளின் போராளிகள் கொல்லப்பட்டதாகவும் இலங்கை இராணுவம் கூறியது. இராணுவத் தாக்குதலின் விளைவாக 97 பொதுமக்கள் கொல்லப்பட்டதாகவும், 215 இக்கும் மேற்பட்ட பொதுமக்கள் காயமடைந்ததாகவும் விடுதலைப் புலிகள் கூறினர். இந்த தாக்குதல் இலங்கை இராணுவத்தின் போர் நிறுத்த ஒப்பந்தத்தை மீறிய செயல் என்று புலிகள் சுட்டிக் காட்டினர்.

## மேற்கோள்கள்

பகுப்பு:2006 இல் இலங்கை
பகுப்பு:ஈழப்போரில் இலங்கை இராணுவத்தினரின் தாக்குதல்கள்
ஆய்லர்-மெக்லாரின் வாய்பாடு

கணிதத்தில் **ஆய்லர்-மெக்லாரின் வாய்பாடு**  (*Euler–Maclaurin formula*) என்பது, ஒரு தொகையீட்டுக்கும் அதனுடன் நெருங்கிய தொடர்புள்ள ஒரு கூட்டுகைக்கும் இடையேயுள்ள வித்தியாசத்தைக் காணவுதவும் ஒரு வாய்பாடு ஆகும். இவ்வாய்பாடு, முடிவுறு கூட்டுத்தொகைகளைக் கொண்டு தொகையீடுகளை தோராயப்படுத்துவதற்குப் பயன்படுகிறது. மேலும் மறுதலையாக, முடிவுறு கூட்டுத்தொகைகளையும், முடிவுறா தொடர்களையும், தொகையீடுகளையும் நுண்கணிதமுறைகளையும் கொண்டு கணக்கிடவும் பயன்படுகிறது.  

கணிதவியலாளர்கள் லியோனார்டு ஆய்லர், காலின் மெக்லாரின் ஆகிய இரு கணிதவியலாளர்களாலும் தனித்தனியாக இவ்வாய்பாடு ஏறக்குறைய 1735 இல் கண்டுபிடிக்கப்பட்டது.  ஆய்லருக்கு இது, மெதுவாக ஒருங்கும் முடிவுறாத் தொடர்களைக் கணக்கிடத் தேவைப்பட்டது. மெக்லாரின் தொகையீடுகளைக் கணிக்கிடுவதற்கு இவ்வாய்பாட்டைப் பயன்படுத்தினார்.

## வாய்பாடு
  இரண்டும் இயல் எண்கள்;  , என்ற இடைவெளியில்  இன் மெய்யெண் மதிப்புகளுக்கு,  ஒரு மெய் அல்லது சிக்கலெண் மதிப்புக்கொண்ட தொடர்ச்சியான சார்பு எனில்:
I = \int_m^n f(x)\,dx
என்ற தொகையீட்டைக் கீழ்வரும் கூட்டுதொகையாகவும், (எதிர் மாறாகவும்) தோராயப்படுத்தலாம்.
S = f(m + 1) + \cdots + f(n - 1) + f(n)

ஆய்லர்-மெக்லாரின் வாய்பாடானது, கூட்டுத்தொகைக்கும் தொகையீட்டுக்கும் உள்ள வித்தியாசத்தை  இடைவெளியின் இறுதிப்புள்ளிகளில் ( ) காணப்படும் உயர்வரிசை வகையீடுகளைக் கொண்டு  () கணக்கிடுகிறது.

 நேர்ம முழு எண்ணுக்கு,  இடைவெளியில்,  சார்பானது  தடவைகள் வகையிடத்தக்கதாக இருந்தால்:
S - I = \sum_{k=1}^p {\frac{B_k}{k!} \left(f^{(k - 1)}(n) - f^{(k - 1)}(m)\right)} + R_p,
இதில்,  என்பது ஆவது பெர்னோலி எண் ();  என்பது பிழை உறுப்பு; இப்பிழை உறுப்பின் மதிப்பானது,  , , ,  ஆகியவற்றைச் சார்ந்தும்,  இன் பொருத்தமான மதிப்புகளுக்குச் சிறியதாகவும் இருக்கும்.

 ஐத் தவிர பிற ஒற்றை பெர்னோலி எண்கள் பூச்சியமாக இருக்குமென்பதால், பெரும்பாலும் இவ்வாய்பாடு, இரட்டைக் கீழொட்டுக்களைக் கொண்டு இவ்வாய்பாடு எழுதப்படுகிறது:
\sum_{i=m}^n f(i) =
    \int^n_m f(x)\,dx + \frac{f(n) + f(m)}{2} +
    \sum_{k=1}^{\left\lfloor \frac{p}{2}\right\rfloor} \frac{B_{2k}}{(2k)!} \left(f^{(2k - 1)}(n) - f^{(2k - 1)}(m)\right) + R_p,

:::(அல்லது)
\sum_{i=m+1}^n f(i) =
    \int^n_m f(x)\,dx + \frac{f(n) - f(m)}{2} +
    \sum_{k=1}^{\left\lfloor \frac{p}{2}\right\rfloor} \frac{B_{2k}}{(2k)!} \left(f^{(2k - 1)}(n) - f^{(2k - 1)}(m)\right) + R_p.


## மேற்கோள்கள்

## மேலதிக வாசிப்புக்கு

* 
* 
* 
* 

## வெளியிணைப்புகள்
* 

பகுப்பு:தொகையீட்டு நுண்கணிதம்
பகுப்பு:கணிதத் தொடர்கள்
ஆய்லரின் வகைக்கெழுச் சமன்பாடு

கணிதத்தில்,  **ஆய்லரின் வகைக்கெழுச் சமன்பாடு** (*Euler's differential equation*) என்பது ஆய்லரின் பெயரால் அழைக்கப்படும் கீழ்வரும் நேரியலற்ற சாதாரண வகையீட்டுச் சமன்பாடு ஆகும்:

:\frac{dy}{dx} + \frac{\sqrt{a_0+a_1y +a_2 y^2 + a_3 y^3 + a_4 y^4}}{\sqrt{a_0+a_1x +a_2 x^2 + a_3 x^3 + a_4 x^4}} = 0

இதுவொரு மாறிகளைப் பிரிக்கக்கூடிய சமன்பாடாகும். இதன் தீர்வு பின்வரும் தொகையீட்டுச் சமன்பாட்டால் பெறப்படுகிறது:

:\int \frac{dy}{\sqrt{a_0+a_1 y + a_2 y^2 + a_3 y^3 + a_4 y^4}} + \int \frac{dx}{\sqrt{a_0+a_1 x + a_2 x^2 + a_3 x^3 + a_4 x^4}}  = c 

## மேற்கோள்கள்

பகுப்பு:வகையீட்டுச் சமன்பாடுகள்
பகுப்பு:லியோனார்டு ஆய்லர்
டார்பூக்சின் வாய்பாடு

கணிதத்தின் பகுவியலில், **டார்பூக்சின் வாய்பாடு** (*Darboux's formula*) என்பது தொகையீடுகளைக் கொண்டு,தொடர்களின் கூட்டுகை காண்பதற்கும், முடிவிலாத் தொடர்களைக் கொண்டு தொகையீடுகளைக் காண்பதற்கும் பயன்படுகிறது. 1876 இல் பிரெஞ்சுக் கணிதவியலாளர் ஜீன் காஸ்டன் டார்பூக்சால், இவ்வாய்பாடு அறிமுகப்படுத்தப்பட்டது.  சிக்கலெண் தளத்திலும் பயன்படுவகையில் ஆய்லர்-மெக்லாரின் வாய்பாட்டைப் பொதுமைப்படுத்தப்பட்டுப் பெறப்பட்டதே டார்பூக்சின் வாய்பாடாகும். இவ்வாய்பாட்டைப் பயன்படுத்தி, நுண்கணிதத்திலிருந்து டெய்லர் தொடரைப் பெறமுடியும்.

## கூற்று
*φ*(*t*) என்பது *n* படியுள்ளதொரு பல்லுறுப்புக்கோவை; மேலும், *f* ஒரு பகுமுறைச் சார்பு எனில்:

:  
\begin{align}
      & \sum_{m=0}^n (-1)^m (z - a)^m \left[\varphi^{(n - m)}(1)f^{(m)}(z) - \varphi^{(n - m)}(0)f^{(m)}(a)\right] \\
  = {} & (-1)^n(z - a)^{n + 1}\int_0^1\varphi(t)f^{(n+1)}\left[a + t(z - a)\right]\, dt.
\end{align}


தொடர்ந்த பகுதி தொகையிடல்கள் மூலம் இவ்வாய்பாட்டை நிறுவலாம்.

## சிறப்பு வகைகள்
*டார்பூக்சின் வாய்பாட்டில் *&phi;* ஐ ஒரு பெர்னூலியின் பல்லுறுப்புக்கோவையாகக் கொண்டால்  ஆய்லர்-மெக்லாரின் வாய்பாடு கிடைக்கப்பெறும்.
* *φ*  ஐ, (*t*&nbsp;−&nbsp;1)*n* என எடுத்துக்கொண்டால்  டெய்லர் தொடர் கிடைக்கும்.

## மேற்கோள்கள்
*
*Whittaker, E. T. and Watson, G. N. "A Formula Due to Darboux." §7.1 in *A Course in Modern Analysis*, 4th ed. Cambridge, England: Cambridge University Press, p.&nbsp;125, 1990. https://books.google.com/books?id=_hoPAAAAIAAJ&dq=darboux's+formula&pg=PA96

## வெளியிணைப்புகள்
*Darboux's formula at MathWorld

பகுப்பு:பகுவியல்
பொன்தெய்ன் எலி

**பொன்தெய்ன் எலி** (*Bonthain rat*) அல்லது **தென்மேற்கு சாந்தூரசு எலி** (*ரேட்டசு பொன்தானசு*) என்பது முரிடே குடும்பத்தைச் சேர்ந்த கொறிணி சிற்றினமாகும். இது இந்தோனேசியாவில் தென்மேற்கு சுலவேசியில் மட்டுமே காணப்படும் அகணிய உயிரி.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:எலிகள்
எங்கனோ எலி

**எங்கனோ தீவு எலி** (*Enggano rat*; *ரேட்டசு என்கானசு*) என்பது முரிடே குடும்பத்தைச் சேர்ந்த கொறிணிச் சிற்றினமாகும். இது இந்தோனேசியா எங்கனோ தீவில் மட்டுமே காணப்படுகிறது. எங்கனோ தீவு எலி மிகவும் ஆபத்தான நிலையில் உள்ளது. இது குறித்த தகவல்கள் ஒரு நூற்றாண்டுக்கும் மேலாகச் சேகரிக்கப்படவில்லை, எனவே இது மிகவும் அழிந்திருக்கலாம்.
## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:எலிகள்
கெய்னால்தி எலி

**கெய்னால்தி எலி** (*Hainald's rat*) என்பது முரிடே குடும்பத்தில் *ரேட்டசு* பேரினத்தினைச் சார்ந்த ஒரு சிற்றினம் ஆகும். இது இந்தோனேசியா புளோரசு தீவில் மட்டுமே காணப்படும் அகணிய உயிரி. இதன் வாழ்விடத்தின் ஒரு பகுதி கெலிமுடு தேசியப் பூங்காவிற்குள் பாதுகாக்கப்படுகிறது. இது ஒரு சிறிய அளவிலான சிற்றினமாகும். இதன் உடல் நிறை சுமார் 40 முதல் 100 கிராம் ஆகும். மேலும் இது நிலப்பரப்பில் வளை அமைத்து வாழும் எனக் கருதப்படுகிறது. இது அடர் காடுகள் நிறைந்த, மலைப்பாங்கான வாழ்விடங்களை விரும்புகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:எலிகள்
பெர்ட்ரான்டின் எடுகோள்

கணிதத்தின் எண்கோட்பாட்டில், **பெர்ட்ரான்டின் எடுகோள்** (*Bertrand's postulate*) என்பது கீழ்வரும்  தேற்றத்தைக் குறிக்கும்:

ஒவ்வொரு முழு எண் n > 3 க்கும், 
:n  என்றவாறு குறைந்தபட்சமாக ஒரு பகா எண்  p இருக்கும்.

இதைவிடக் குறைந்த கட்டுப்பாடுடைய வடிவம்:

ஒவ்வொரு முழுஎண் n > 1 க்கும்,
:n  என்றவாறு குறைந்தபட்சமாக ஒரு பகா எண்  p இருக்கும். 

மற்றொரு வடிவம்: 

n \ge 1 ஆக இருக்கும்பொழுது, p_n ஆனது n ஆவது பகா எண் எனில்: 
: p_{n+1}  ஆக இருக்கும்.

இக்கூற்றானது முதலில் 1845 இல் பிரெஞ்சு கணிதவியலாளர் ஜோசப் பெர்ட்ரான்டால் அனுமானமாகத் தெரிவிக்கப்பட்டது. (1822–1900). பெர்ட்ரான்டால், 2 \le n \le 3\,000\,000 என அமையும் அனைத்து முழுஎண்களுக்கும் இக்கூற்று பொருந்துவது சரிபார்க்கப்பட்டது.

இவரது இந்த அனுமானம் 1852 இல் உருசியக் கணிதவியலாளர் கெபிஸ்ஹேவால் (1821–1894) முழுமையாக நிறுவப்பட்டது. இதனால் இந்த எடுகோள், **பெர்ட்ரான்டு-கெபிஸ்ஹேவ் தேற்றம்** அல்லது **கெபிஸ்ஹேவின் தேற்றம்** என அழைக்கப்படுகிறது.  கெபிஸ்ஹேவின் தேற்றத்தை  \pi(x), பகாத்தனி-எண்ணும் சார்புடனான (x ஐ விடச் சிறிய அல்லது சமமான பகாஎண்களின் எண்ணிக்கை) தொடர்பு என்றும் அழைக்கலாம்:
:\pi(x) - \pi\bigl(\tfrac{x}{2}\bigr) \ge 1, \text{ for all } x \ge 2.

## விளைவுகள்
* 1 உடன் கூடிய பகாஎண்களின் தொடர்வரிசையானது, ஒரு "முழுமையான தொடர்வரிசை"யாக இருக்கும். ஏனெனில் ஒவ்வொரு பகாஎண்ணையும் (1 உட்பட) அதிகபட்சமாக ஒரு முறை மட்டுமே பயன்படுத்தி, எந்தவொரு நேர்ம முழுஎண்ணையும் பகாஎண்களின் கூட்டுதொகையாக எழுதமுடியும்.
* 1 மட்டுமே, முழு எண்ணாகவுள்ள ஒரேயொரு இசை எண்.

## குறிப்புகள்

## நூலடைவு
* 
* 
* Chris Caldwell, ''Bertrand's postulate'' at பிரைம் பெயிஜசு glossary.
* 
* 
* 

## வெளி இணைப்புகள்
* 
* A proof of the weak version in the Mizar system: http://mizar.org/version/current/html/nat_4.html#T56
*Bertrand's postulate − A proof of the weak version at www.dimostriamogoldbach.it/en/

பகுப்பு:கணிதத் தேற்றங்கள்
பகுப்பு:எண் கோட்பாடு
பகுப்பு:பகா எண்கள்
விஜயகரிசல்குளம்

**விஜயகரிசல்குளம்** என்பது தமிழ்நாட்டின் விருதுநகர் மாவட்டம், வெம்பக்கோட்டை வட்டம்,  வெம்பக்கோட்டை ஊராட்சி ஒன்றியத்தில் உள்ள விஜயகரிசல்குளம் ஊராட்சியில் அமைந்த கிராமம் ஆகும். இக்கிராமத்தில் தீப்பெட்டி உற்பத்தியை குடிசைத்தொழிலாக செய்கின்றனர்.

## அமைவிடம்
விஜயகரிசல்குளம், மாவட்டத் தலைமையிடமான விருதுநகரிலிருந்து தென்மேற்கே 42.6 கிலோ மீட்டர் தொலைவிலும்; தாலுகா தலைமையிடமான வெம்பக்கோட்டைக்கு வடகிழக்கே 5 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, விஜயகரிசல்குளம் கிராமத்தின் மொத்த மக்கள் தொகை 	3,981 ஆகும். அதில் தாழ்த்தப்பட்ட பட்டியல் இன மக்கள்  298 ஆக உள்ளனர்.
## தொல்லியல் அகழாய்வு
விஜயகரிசல்குளத்தில்  தமிழ்நாடு அரசு அரசின் தொல்லியல் துறை அகழாய்வு பணி மேற்கொண்டு வருகிறது. மூன்றாம் கட்ட அகழாய்வின் போது சூன் 2024ல் சுடுமண்ணால் ஆன பெண் தலை பொம்மை கண்டெடுக்கப்பட்டது.

## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
நெல் வயல் எலி

**நெல் வயல் எலி** (*Ricefield rat-ரேட்டசு அர்ஜெண்டிவெண்டர்*) என்பது தென்கிழக்காசியா முழுவதும் காணப்படும் ஓர் எலி சிற்றினமாகும்.

## விளக்கம்
நெல் வயல் எலி ஒரு நடுத்தர அளவிலான எலியாகு. இது பச்சை மஞ்சள்-பழுப்பு மற்றும் கருப்பு நிற உரோமங்கள் உடல் முழுவதும் காணப்படும். இதன் வயிற்றின் நடுப்பகுதியில் சாம்பல் நிறத்தில் வெள்ளை விலா மடிப்புடன் காணப்படும். இவை உளி போன்ற வெட்டுப்பல்லினைக் கொண்டுள்ளன. நெல் வயல் எலியின் உடல் நீளம்  304 முதல் 400 மி.மீ. இதில் வால நீளம் 140 முதல் 200 மி.மீ. ஆகும். மண்டையோட்டின் நீளம் 37 முதல் 41 மி.மீ. ஆகும். இதனுடைய சராசரி எடை 97 முதல் 219 கிராம் ஆகும். பெண் எலி 12 பால்மடிகளைக் கொண்டுள்ளது. 

## நடத்தை
நெல் வயல் எலி ஒரு மேலாதிக்க ஆண் மற்றும் பெண் கொண்ட பெரிய குழுக்களாக வாழ்கிறது. தாக்கப்பட்டாலோ அல்லது தொந்தரவு செய்யப்பட்டாலோ இவை சத்தம் உடும். *ரேட்டசு அர்ஜென்டிவென்டரின்* உணவில் முக்கியமானவையாகக் கரையான், பூச்சி, வெட்டுக்கிளி, நத்தை, விதைகள், கொட்டைகள், அரிசி, காய்கறிகள் மற்றும் பழங்கள் உள்ளன. இவை இரவில் உணவு சேகரிக்கின்றன. அந்தி மற்றும் விடியற்காலையில் தீவிரமாகச் செயல்படும். இவை தாவரங்கள், களைகள் அல்லது முதிர்ந்த வயல்களில் காணப்படுகின்றன. இது 3 வாரக் கர்ப்பத்திற்குப் பின் ஒரு முறை 5 முதல் 10 குட்டிகளைப் பெற்றெடுக்கிறது.

## வாழ்விடம்

* சவன்னா அல்லது புல்வெளி.

தென்கிழக்காசியா முழுவதும் நெல் வயல் பகுதியில் இந்தோசீனா பிராந்தியம், தாய்லாந்து, தீபகற்ப மலேசியா, இந்தோனேசியா, பிலிப்பீன்சு மற்றும் நியூ கினி ஆகிய நாடுகளில் முக்கிய கொறிணியாக உள்ளன.

கம்போடியாவில் மனித உணவின் ஒரு பகுதியாக இல்லாவிட்டாலும், பெரும்பாலும் இந்த எலிகள் வியட்நாமிற்கு ஏற்றுமதிச் செய்யப்படுகின்றன. சூன் மற்றும் சூலை மாதங்களில் நெல் அறுவடைக்குப் பிறகு இந்த எலிகள் அதிகமாகப் பிடிக்கப்படுகின்றன. இதன் உணவுப் பற்றாக்குறைக் காலம் பருவகால மழையுடன் ஒத்துப்போகிறது. எனவே கொறிணிகள் தரையின் மேற்பகுதிக்கு இறை தேட உந்தப்படுகின்றன. இங்கு இவற்றைப் பொறிகள் வைத்துப் பிடிக்கின்றன.

## ஒட்டுண்ணிகள்
நெல் வயல் எலியின் ஒட்டுண்ணியாக *இசுகிசுடோசோமா இசுபிண்டேல்* உள்ளது*.*

*

## மேற்கோள்கள்

* Junaidi, P.; F.M.Charlesl; & P.Karen. (1985). *A Field Guide To The Mammals Of Borneo*. The Sabah Society.

## வெளி இணைப்புகள்

* 

பகுப்பு:எலிகள்
மலேசிய உத்தாரா பல்கலைக்கழகம்

**மலேசிய உத்தாரா பல்கலைக்கழகம்** (*University Utara Malaysia*, மலாய்: *Universiti Utara Malaysia*) என்பது மலேசியா, கெடா, சிந்தோக் புறநகர்ப் பகுதியில் உள்ள ஒரு பொது மேலாண்மை பல்கலைக்கழகம் ஆகும். இந்தப் பல்கலைக்கழகத்திற்கு கோலாலம்பூரில் ஒரு கிளை வளாகம் உள்ளது.

கிராமப்புறத்தில் அமைந்துள்ள இந்தப் பல்கலைக்கழகத்தின் முதனமை வளாகம்; "பசுமைக் காட்டில் உள்ள பல்கலைக்கழகம்" என்று பொதுவாகக் குறிப்பிடப்படுகிறது.

## பொது

இந்தப் பல்கலைக்கழகம் 16 பிப்ரவரி 1984-இல் நிறுவப்பட்டது. 2023-ஆம் ஆண்டில், கியூஎஸ் உலக பல்கலைக்கழக தரவரிசையில் 481-ஆவது இடத்தைப் பிடித்தது.  அதே 2023-ஆம் ஆண்டில், டைம்ஸ் உலக உயர்க் கல்வித் தரவரிசையில் 99-ஆவது இடத்தைப் பிடித்தது. அந்த வகையில் மலேசியப் பல்கலைக்கழகங்களின் தரவரிசையில் மூன்றாவது இடத்தைப் பிடித்தது.

## வரலாறு
ஆகஸ்டு 1983-இல் மலேசிய கல்வி அமைச்சு ஒரு பல்கலைக்கழகத்தைக் கட்டுவதற்குத் திட்டம் வகுத்த போது கட்டுமானத் திட்டமிடலும் தொடங்கியது. 19 அக்டோபர் 1983 அன்று, கெடாவில் பல்கலைக்கழகத்தைக் கட்டுவதற்கு மலேசிய அமைச்சரவை ஒப்புதல் அளித்தது.

அந்தக் கட்டத்தில், இந்தத் திட்டம் "ஆறாவது பல்கலைக்கழக திட்டம்" என்று அழைக்கப்பட்டது. பல மாதங்களுக்குப் பிறகு, ஆறாவது பல்கலைக்கழகத்தின் தற்காலிக வளாகம், மலேசிய உத்தாரா பல்கலைக்கழகம் என்று பெயரிடப்பட்டது. பின்னர் 15 பிப்ரவரி 1984-இல் ஜித்ராவில் அதிகாரப்பூர்வமாகத் திறக்கப்பட்டது.

### தாருல் அமான் வளாகம்

முதல் கல்வியாண்டு சூன் 1984-இல் தொடங்கியது. அந்த வேளையில், தாருல் அமான் வளாகம் பண்டார் தாருல் அமான் நகர்ப்பகுதியில் 62 ஏக்கர் நிலப்பரப்பில் இருந்தது. இந்த வளாகம் அலோர் ஸ்டாருக்கு வடக்கே 18 கி.மீ. தொலைவிலும், ஜித்ராவிலிருந்து 4.8 கி.மீ. தொலைவிலும் இருந்தது.

இதற்கிடையில், நிரந்தர வளாகத்திற்கான பணிகளும் தொடங்கின. குபாங் பாசு மாவட்டத்தின் சிந்தோக் நகரில்1,061 எக்டேர் பரப்பளவில் கட்டுமான வேலைகள் தொடங்கின. அலோர் ஸ்டாருக்கு வடக்கே 48 கி.மீ. தொலைவிலும், மலேசியா-தாய்லாந்து எல்லைக்கு அருகில் உள்ள சிறிய நகரமான சாங்லூன் நகருக்கு கிழக்கே 10 கி.மீ. தொலைவிலும் நிரந்தர வளாகம் அமையப் பெற்றது.

### சிந்தோக் வளாகம்

சிந்தோக் வளாகம் என குறிப்பிடப்படும் நிரந்தர வளாகம் 15 செப்டம்பர் 1990-இல் செயல்படத் தொடங்கியது. இந்த வளாகம் ஒரு முன்னாள் ஈயச் சுரங்கப் பகுதியில், பசுமையான வெப்பமண்டல காடுகளின் பள்ளத்தாக்கில் உள்ளது. நீல நிற மலைகளால் சூழப்பட்டுள்ள இந்த வளாகத்தின் நடுவில் சிந்தோக் ஆறு; பாடாக் ஆறு என இரண்டு ஆறுகள் ஓடுகின்றன.

'''RM''' **580** மில்லியன் ரிங்கிட் செலவில் கட்டப்பட்ட சிந்தோக் வளாகம் 17 பிப்ரவரி 2004-இல் கெடா சுல்தான் சாலேவுதீன் அவர்களால் திறப்புவிழா கண்டது.

## காட்சியகம்


File:School of Business Management UUM (230719).jpg|வணிக மேலாண்மை பள்ளி
File:Perdana Square UUM (230719).jpg|பெர்டானா சதுக்கம்
File:DMAS UUM 20230102.jpg|முவாட்சாம் சா மண்டபம்
File:Islamic Centre (UUM).jpg|இசுலாமிய மையம்


## மேலும் காண்க
* மலேசியப் பல்கலைக்கழகங்களின் பட்டியல்

## மேற்கோள்கள்

## வெளி இணைப்புகள்

பகுப்பு:மலேசியப் பல்கலைக்கழகங்கள்
1-நாப்தைலமீன்

**1-நாப்தைலமீன்** (*1-Naphthylamine*) என்பது  நாப்தலீனில் இருந்து பெறப்பட்ட ஓர் அரோமாட்டிக்கு அமீன் ஆகும். இது சிறுநீர்ப்பை புற்றுநோயை  ஏற்படுத்தும். நிறமற்ற ஊசிகளாகப் படிகமாகும் இச்சேர்மம் 50 பாகை செல்சியசு வெப்பநிலையில் உருகக்கூடியதாகும். விரும்பத்தகாத வாசனையைக் கொண்டிருக்கும். எளிதில் பதங்கமாகும். காற்றில் வெளிப்பட்டால் பழுப்பு நிறத்திற்கு மாறும். பல்வேறு சாயங்கள் தயாரிக்க உதவும் ஒரு முன்னோடிச் சேர்மமும் ஆகும்.  

## தயாரிப்பும் வினைகளும்
இரும்பு மற்றும் ஐதரோகுளோரிக் அமிலத்தை 1-நைட்ரோ நாப்தலீனுடன் சேர்த்து குறைத்தல் வினைக்கு உட்படுத்தி தொடர்ந்து வாலை வடித்தலுக்கு உட்படுத்துவதன் மூலம் 1-நாப்தைலமீன் தயாரிக்கப்படுகிறது. 

பெரிக் குளோரைடு போன்ற ஆக்சிசனேற்ற முகவர்கள், இதன் உப்புக் கரைசல்களுடன் நீல நிற வீழ்படிவை அளிக்கின்றன. குரோமிக் அமிலம் இதை 1-நாப்தோகுயினோனாக மாற்றுகிறது. கொதிக்கும் அமைல் ஆல்ககாலில் உள்ள சோடியம் பதிலீடு செய்யப்படாத வளையத்தைக் குறைத்து டெட்ரா ஐதரோ-1-நாப்தைலமீனைக் கொடுக்கிறது. . இந்த டெட்ராஐதரோ சேர்மம் பொட்டாசியம் பெர்மாங்கனேட்டால் ஆக்சிசனேற்றப்படும்போது அடிப்பிக் அமிலத்தை அளிக்கிறது.

கந்தக அமிலத்துடன் இதைச் சேர்த்து 200 பாகை செல்சியசு வெப்பநிலைக்கு சூடுபடுத்தினால் இச்சேர்மம் 1-நாப்தாலாக மாறுகிறது.

## பயன்கள்
1-நாப்தைலமீனின் சல்போனிக் அமில வழிப்பெறுதிகள் அசோ சாயத்தைத் தயாரிக்கப் பயன்படுத்தப்படுகின்றன. இந்த சாயங்கள் மாற்றப்படாத பருத்திக்கு சாயமிடுவதற்கான முக்கியமான பண்புகளைக் கொண்டுள்ளன.

1-அமினோநாப்தலீன்-4-சல்போனிக் அமிலம் எனப்படும்  நாப்தியோனிக் அமிலம் ஒரு முக்கியமான வழிப்பெறுதியாகும். 1-படிக வடிவ ஆக்சாலிக் அமிலத்தின் முன்னிலையில் நாப்தைலமீனுடன் கந்தக அமிலத்தைச் சேர்த்து 170–180 °செல்சியசு வெப்பநிலைக்கு சூடுபடுத்தினால் இவ்வழிப்பெறுதியை தயாரிக்க இயலும். இது சிறிய ஊசிகளாக உருவாகும்.  தண்ணீரில் மிகவும் குறைவாக கரையும். பென்சிடினின் பிசு(ஈரசோனியம்) வழிப்பெறுதியுடன் சேர்த்து சூடுபடுத்தினால் ​​1-அமினோநாப்தலீன்-4-சல்போனிக் அமிலம் காங்கோ சிவப்பு நிறத்தை அளிக்கிறது.

## பாதுகாப்பு
தொழில் பாதுகாப்பு மற்றும் சுகாதார நிர்வாகம் நிர்ணயித்துள்ள தர அளவுகளின்படியான 13 புற்றுநோய் ஊக்கிகளில் 1-நாப்தைலமீனும் ஒன்றாகும். 

## மேற்கோள்கள்

பகுப்பு:நாப்தைலமீன்கள்
பகுப்பு:1-நாப்தைல் சேர்மங்கள்
சிமலூர் எலி

**சிமலூர் எலி** (*Simalur rat*-*ரேட்டசு சிமலூரென்சிசு*) என்பது கொறிணி சிற்றினமாக முரிடே குடும்பத்தினைச் சார்ந்தது. இது இந்தோனேசியாவின் சிமுலூர் தீவிலும் இதன் அருகிலுள்ள சையுமேட் தீவு, லசியா மற்றும் பாபி தீவுகளிலும் காணப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:எலிகள்
நெசோகியா

***நெசோகியா*** (*Nesokia*) என்பது மேற்கு ஆசியாவிலும் மத்திய ஆசியாவிலும் காணப்படும் முரிடே குடும்பத்தைச் சேர்ந்த கொறித்துண்ணியின் பேரினமாகும், இது **குட்டை வால் [[பெருச்சாளி]]** என்று அழைக்கப்படுகிறது.

## சிற்றினங்கள்
பேரினம் *நெசோகியா* கீழ்க்கண்ட இரண்டு சிற்றினங்களைக் கொண்டது.

* குட்டை வால் பெருச்சாளி (*நெசோகியா இண்டிகா*) கிரே, 1842
* பன் குட்டை வால் பெருச்சாளி (*நெசோகியா பன்னீ*)  (கஜுரியா, 1981) 

பகுப்பு:பாலூட்டிப் பேரினங்கள்
பகுப்பு:எலிகள்
அச்சே எலி

**அச்சே எலி** (*Aceh rat-ரேட்டசு பிளாங்கோரம்*) என்பது முரிடே குடும்பத்தைச் சேர்ந்த கொறிணி சிற்றினமாகும். அச்சே எலி பன்னாட்டு இயற்கைப் பாதுகாப்புச் சங்கத்தின் செம்பட்டியலில் தரவு போதாது இனமாகப் பட்டியலிடப்பட்டுள்ளது. ஏனெனில் இரண்டு மாதிரிகள் மட்டுமே இதுவரை பதிவு செய்யப்பட்டுள்ளன. மேலும் சிற்றினத்தினைப் பற்றி அதிகம் அறியப்படவில்லை. இந்தச் சிற்றினம் முதலில் சிற்றினமாகவும் பின்னர் மலேய வன எலியின் (*ரேட்டசு தியோமானிகசு*) துணையினமாகவும் கருதப்பட்டது. ஆனால் இதன் சிறிய உடல் அளவு காரணமாக மீண்டும் தனித்துவமாகக் கருதப்பட்டது.

அச்சே எலி இந்தோனேசியாவினைப் பூர்வீகமாகக் கொண்டது. இது 1097 உயர குனுங் லியூசர் தேசியப் பூங்காவின் அச்சேவில்  பிளாங்னங்கா அடிப்படை முகாமின் மலையகப்பகுதியில் பகுதியில் மட்டுமே அறியப்படுகிறது. அச்சே எலி தாழ் நிலக் காடுகளை விரும்புவதாக நம்பப்படுகிறது.

## மேலும் காண்க

* மலேய வன எலி

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:எலிகள்
சத்நாமிகள்

**சத்நாமிகள்** (Satnampanth, also called Satnami Samaj, Satnami movement) என்பவர்கள் வட இந்தியாவில் குரு ரவிதாசரை பின்பற்றும் தலித் மக்கள் ஆவர். சத்நாமி சம்பிரதாயத்தை, ரவிதாசரின் சீடரான *பீர் பான்* (1543-1620) என்பவர் தற்போதைய அரியானா மாநிலத்தின் மகேந்திரகர் மாவட்டத்திலுள்ள நர்னௌல் நகரத்தில் நிறுவினார்.சத்நாமிகளின் மூன்று பண்புகள்: பக்தருக்கான ஆடையை அணிதல்; நியாயமான வழிகளின் பொருள் ஈட்ட வேண்டும் மற்றும் எந்த வகையான அநீதியையும் அட்டூழியத்தையும் தாங்கிக் கொள்ளக் கூடாது.குரு ரவிதாசருக்கு அடுத்து சத்நாமிகள் இரண்டாவதாக கொண்டாடப்படுவர் ஜெகசீவன் தாஸ் ஆவார். இவர் மொகலாயப் பேரரசர் அக்பர் காலத்தவர் ஆவார். சத்நாமிகள் இயக்கம் 21 ஏப்ரல் 1657 அன்று அலுவல் ரீதியாக அபா சிங் என்பவரால் நிறுவப்பட்டது.இவ்வியக்கத்தினர் தங்கள் பெயருக்குப் பின்னால் **சத்நாமி** என்று இட்டுக் கொள்வார்கள். இம்மரபினர் தங்கள் தலைகளை மொட்டையடித்துக் கொள்வர்.

## 1672 சத்நாமிகள் கிளர்ச்சி
முகலாய மாமன்னர் அவுரங்கசீப் முஸ்லீம் அல்லாதவர்கள் மீது ஜிஸ்யா வரியை விதித்த காரணத்தாலும், இந்து கோயில்கள் மற்றும் கட்டிடங்கள் இடித்த காரணத்தினாலும் சத்நாமிகள் அவுரங்கசீப்பிற்கு எதிராக 1672ல் பெருங்கிளர்ச்சி செய்தனர். ஒரு முகலாய படைவீரன் ஒரு சத்நாமியை கொன்றதால் இக்கிளர்ச்சிக்கு காரணமாயிற்று. இதனால் முகலாய படையினர் சத்நாமிகள் மீது அடக்குமுறை கையாண்டனர். இதன் காரணாமாக 5,000 சத்நாமிகள் ஆயுதம் ஏந்தி முகலாய நிர்வாகத்திற்கு எதிராக செய்த கிளர்ச்சியில் பல மசூதிகள் இடிக்கப்பட்டது. இதனால் கோபம் கொண்ட அவுரங்கசீப் தலைமையில் 10,000 படைவீரர்கள் சத்நாமிகளுக்கு எதிராக களத்தில் இறங்கியது. இந்த கிளர்ச்சியில் 2,000 சத்நாமிகள் கொல்லப்பட்டதுடன், அவர்களின் வீடுகள் இடிக்கப்பட்டது. இதனால் மீதமிருந்த சத்நாமிகள் தங்கள் தலைவர் மற்றும் அமைப்பு இன்றி வாழ்ந்தனர்.

## புத்துயிர் பெறுதல் மற்றும் பிரச்சாரம்
1714ல் சத்நாமி மரபு மீண்டும் புத்துயிர் பெற்றது.ஜெகசீவன் தாஸ் தலைமியில் சத்நாமி மரபு இரண்டாம் முறையாக மறுமலர்ச்சி பெற்றது.  மூன்றாம் மறுமலர்ச்சி காசிதாஸ் தலைமையில் மறுமலர்ச்சி பெற்றது.  தற்போதைய சத்தீஸ்கர் மாநிலத்தில், சத்நாமிகளின் அமைப்பின் தலைமையிடம் 1780ல் நிறுவப்பட்டது. 
## வழிபாட்டு முறை
சத்நாமிகள் வழிபாட்டின் போது மூன்று முறை **சத்நாம்** என உச்சரிப்பார்கள்.மேலும் சத்நாமிகள் இராமர் மற்றும் அனுமரை வழிபடுவார்கள். மேலும் நவராத்திரி விழாவை சிறப்பாக கொண்டாடுவார்கள்.
## சின்னம்
சத்நாமிகள் முன் நெற்றியில் சாம்பாலால் நேர் கோடு இட்டுக்கொள்வார்கள். இந்த நேர்கோடு அனுமானுக்கான பிரசாதம் ஆகும். .

## மேற்கோள்கள்

### ஆதாரங்கள்

*
*
*
*
*

## வெளி இணைப்புகள்
*Satnam Sahitya Sewa Sansthan
*Jagatguru Satnam Panth
*Assam Satnami Samaj
*Sat Nam Fest
* சத்தீஸ்கரில் ஏன் சத்னாமிகள் வெறியாட்டம் போட்டார்கள்
*  அவமதிப்புக்கு சத்னாமிகள் எதிர்ப்பு; சத்தீஸ்கரில் எஸ்பி அலுவலகம், வாகனங்கள் மீது தாக்குதல்
**கட்டுரைகள்**
*"Jagjivan Das – Exponent Of The Satnami Sect" By Abhilash Rajendran (Monday, August 9, 2021)
*"Satnami Rebellion"
*Satnami sect at the *[[Encyclopædia Britannica]]*
*Devotional Practices of the Satnamis on *[[Sahapedia]]*

பகுப்பு:இந்து சமயப் பிரிவுகள்
பகுப்பு:பக்தி இயக்கம்